Tawau, Sabah

Watas Tawau nopo nga iso watsa di poingiliu id Pogun Sabah, Malaysia Timur. Watas Tawau nopo nga poingiliu id tenggara pogun Sabah iri no tu' sala iso mantad do limo watas id suang Boogian Tawau. Longkod do kotoinaan i poingiliu id Bandar Tawau. Etnik nopo ngai ii poingion id watas dii nga miagal do tinaru mantad tulun Suluk, Tidung, Melayu, Bajau om Bugis. Kotoinaan Watas Tawau nopo nga poingiliu id siriba kotoinaan Majlis Kakadaian Tawau i puruanon do songulun Yang Di-pertuan. I nopo dii timpuunon po nga watas diti nopo nga kaakup do Watas Kalabakan. Nga ontok di 1 Milatok 2019, Watas kalabakan minaan poiduo mantad do watas Tawau, mulong po kotoinaan nopo nga kakal po id siriba do Majlis Perbandaran Tawau. Mantad politik, watas Tawau nopo nga kaakup do pisompuruan Tawau. Id taang pogun nopo nga, haro tolu kinoyonon pogun id suang watas diti iri no tu' Apas, Balung om Sri Tanjong. Geografi Watas Tawau nopo nga poingiliu id kabataan kosilaon pogun Sabah, om i nopo pointopot nga id kabaatan boogian Tawau. Watas nopo diti nga miampaping do watas Kalabakan id barat, Semporna id kosilahon om Kunak id koibutan. Id kabaatan nopo nga rahat Teluk Corrie om Rahat Sulawesi. Watas Tawau nogi nga misampaping do Indonesia id Pulau Sebatik. Gontob nopo do watas diti om watas Semporna nga id kosilahon om Kunak id iri no tu gontob sandad ii tumanud do ralan Bawang Kalumpang. Watas Tawau nopo nga kiginayo 2,240 kilometer pasagi. Bontuk nopo do tana nga haro o konuluhan id koibutan om id tanga do watas. Id kinoyonon kabaatan om kosilahon watas haro o tana di apatau. Titik kinawas nopo id watas diti nga kolobi do 1300 meter ii poingiliu id tuntu do Nulu Magdalena. Pulou Sebatik nopo nga pulou di poingayo-gayo id watas dii. Demografi Tumanud bancian Malaysia 2020, ginumu nopo do tulun mogiigion id watas Tawau nga soginumu 372,462 tulun miampai kopidoton tulun soginumu 166 tulun perkilometer pasagi ii nokosuang kategori tulun opidot. Majoriti nopo do tulun id watas Tawau nga Bumiputera kaakup do tulun Suluk, Tidung, Melayu, Bajau om Bugis.[3] Watas Tawau nopo nga watas di ogumu o tulun di okon ko warganegara iri no tu soginumu 100 noribu tulun toi ko korikot 30 piatus mantad kogumuan tulun. Ugama Id watas Tawau, ugama Islam nopo nga ugama di ogumu o kiugama islam iri no tu kolobi do 83 piatus om suhutonon do ugama Buddha soginumu 8 piatus om ugama Kristian nopo nga soginumu kolobi do 7 piatus. Ugama Hindu om suai-suai nopo miampai di aiso ugama nga miagal do okuri ko 1 piatus.[3] Koumatan Haro o piipiro o koumatan id watas Tawau. Id watas diti haro o 83 sikul tosiriba om sikul takawas. 1 o lamin pongusapan pinoingkakat id watas dii, iri no tu Hospital Tawau. Id watas dii nogi nga haro 16 o balai pulis om iso no o balai bumba. Iklim Galeri Sukuon Literasi Goodlet, Ken (2010). Tawau: The Making of a Tropical Community. Opus Publications. ISBN 978-983-3987-38-2. Pambasaan potilombus Treacher, W. H (1891). "British Borneo: sketches of Brunai, Sarawak, Labuan, and North Borneo". University of California Libraries. Singapore, Govt. print. dept. p. 190. Rutter, Owen (1922). "British North Borneo - An Account of its History, Resources and Native Tribes". Cornell University Libraries. Constable & Company Ltd, London. p. 157. Tregonning, K. G. (1965). A History Of Modern Sabah (North Borneo 1881–1963). University of Malaya Press. Noputan labus Media related to Tawau District at Wikimedia Commons (id Malay) Tawau Municipal Council